**E L Ő T E R J E S Z T É S**

# Szombathely Megyei Jogú Város Közgyűlése Szociális és Lakás Bizottságának 2019. november 27-i ülésére

**Támogatási kérelmének elbírálása**

**I.**

A Hárofit Közhasznú Egyesületazzal a kérelemmel fordult a Szociális és Lakás Bizottsághoz, hogy az Egyesület a korábbi évekhez hasonlóan a karácsonyi ünnepek előkészületeihez szeretne segítséget nyújtani legrászorultabb tagjai részére. Az ünnepek keretein belül az Egyesület a rászoruló családok számára két programot kíván szervezni. A 2019. december 5-én megrendezendő Mikulás ünnepségre a rászoruló gyermekek részére 150 db csomag összeállításához kérnének 300.000,- ft támogatást. 2019. december 20-ára tűzték ki a karácsonyi főzéssel, karácsonyi díszek készítésével egybekötött karácsonyi délutánt. Az ünnepség lebonyolításához kérnek a bizottságtól 300.000,- ft összegű támogatást.

**II.**

Az Alpokalja Nagycsaládos Egyesületazzal a kérelemmel fordult a Szociális és Lakás Bizottsághoz, hogy az Egyesület 2008 óta a karácsonyi ünnepek előkészületeihez szeretne segítséget nyújtani legrászorultabb tagjai részére. December elejére disznóvágást szerveznek, a programra a legnehezebb helyzetben lévő családokat szeretnék elhívni. Ezen családoknak komoly gondot okoz az ünnep költségeinek finanszírozása. Terveik szerint, 25-30 családot vonnának be a programba, közöttük és a rászorulók között osztanák el a húst és az egyéb húsipari készítményeket.

A program lebonyolításához kérnek a bizottságtól 350.000,- forint támogatást.

Az Egyesületek kérelme, valamint részletes költségvetése az előterjesztés mellékletét képezik.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2019. november „ ”

**/: Dr. László Győző :/**

**HATÁROZATI JAVASLAT**

**I.**

**…/2019. (XI.27.) SzLB. számú határozat**

1. A Szociális és Lakás Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 30. pontjában foglaltak szerint megtárgyalta a Hárofit Közhasznú Egyesületkérelmét és az Oktatási ágazat kiadásai „az Oktatási, szociális és ifjúsági kiadások-tartalék” sora terhére ……………….. Ft összeggel támogatja az egyesület által megrendezésre kerülő Mikulás ünnepséget, valamint „Karácsonyi délután” program előkészületeit a rászoruló családok számára.
2. A Bizottság felkéri a polgármestert, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletben foglaltaknak megfelelően végezze el.

**Felelősök:** Dr. Czeglédy Csaba, a Szociális és Lakás Bizottság elnöke,

Dr. László Győző, alpolgármester,

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő, a Szociális és Intézményi Iroda vezetője/

**Határidő:** 2019. december 5. /1. és 2. pont vonatkozásában/

**II.**

**…/2019. (XI.27.) SzLB. számú határozat**

1. A Szociális és Lakás Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 30. pontjában foglaltak szerint megtárgyalta az Alpokalja Nagycsaládos Egyesületkérelmét és az Oktatási ágazat kiadásai „az Oktatási, szociális és ifjúsági kiadások-tartalék” sora terhére ………………….. Ft összeggel támogatja az egyesület által megrendezésre kerülő karácsonyi ünnepek előkészületeit a rászoruló családok számára.
2. A Bizottság felkéri a polgármestert, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletben foglaltaknak megfelelően végezze el.

**Felelősök:** Dr. Czeglédy Csaba, a Szociális és Lakás Bizottság elnöke

Dr. László Győző, alpolgármester,

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő, a Szociális és Intézményi Iroda vezetője/

**Határidő:** 2019. december 5. /1. és 2. pont vonatkozásában/